Document ID: 31993R0183

31993R0183
L 022/58
SLUŽBENI LIST EUROPSKE UNIJE
29.01.1993.
UREDBA KOMISIJE (EEZ) br. 183/93
od 29. siječnja 1993.
o izmjeni Uredbe (EEZ) br. 2568/91 o karakteristikama maslinovog ulja i ulja komine maslina te o odgovarajućim metodama analize
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice,
uzimajući u obzir Uredbu Vijeća 136/66/EEZ od 22. rujna 1966. o zajedničkoj organizaciji tržišta ulja i masti (1), kako je zadnje izmijenjena Uredbom (EEZ) br. 2046/92 (2), a posebno njezin članak 35.a,
budući da su Uredbom Komisije (EEZ) br. 2568/91 (3), kako je zadnje izmijenjena Uredbom (EEZ) br. 3288/92 (4), određene karakteristike različitih vrsta maslinovog ulja i ulja komine maslina te odgovarajuće metode analize; budući da se Uredbom (EEZ) br. 2568/91 također izmjenjuju dodatne napomene 2., 3. i 4. uz poglavlje 15. kombinirane nomenklature određene u Prilogu I. Uredbi Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (5), kako je zadnje izmijenjena Uredbom Komisije (EEZ) br. 2505/92 (6);
budući da je, s obzirom na stečeno iskustvo, u nekim slučajevima potrebno prilagoditi ili preciznije odrediti metode analize; budući da je postalo vidljivo da su se potkrale greške u Uredbi (EEZ) br. 2568/91;
budući da, zbog istraživanja u tijeku, treba produljiti razdoblje tijekom kojeg države članice mogu primjenjivati iskušane, znanstveno valjane nacionalne metode analize;
budući da, zbog razvoja istraživanja, treba prilagoditi karakteristike maslinovog ulja kako su određene u Uredbi (EEZ) br. 2568/91, kako bi se bolje osigurala čistoća proizvoda stavljenih na tržište te treba osigurati odgovarajuće metode analize;
budući da je potrebno na nekoliko mjeseci odgoditi stupanje na snagu nove metode kako bi se omogućilo uvođenje sredstava potrebnih za njezinu primjenu;
budući da Uredbu (EEZ) br. 2568/91, stoga, treba izmijeniti;
budući da su mjere predviđene ovom Uredbom u skladu s mišljenjem Upravljačkog odbora za ulja i masti,
DONIJELA JE OVU UREDBU:
Članak 1.
Uredba (EEZ) br. 2568/91 mijenja se kako slijedi:
1.
U prvom stavku članka 3. „31. prosinca 1992.” zamjenjuje se s „28. veljače 1993.”;
2.
Članak 5. zamjenjuje se sljedećim:
„Članak 5.
Dodatne napomene 2., 3. i 4. uz poglavlje 15. kombinirane nomenklature navedene u Prilogu I. Uredbi Vijeća (EEZ) br. 2658/87 (7) zamjenjuju se tekstom određenim u Prilogu XIV. ovoj Uredbi.
3.
Prilozi se izmjenjuju kako je određeno u Prilogu ovoj Uredbi.
Članak 2.
Ova Uredba stupa na snagu dvadeset prvog dana od dana objave u Službenom listu Europskih zajednica.
Međutim, točka 10. Priloga primjenjuje se od 1. srpnja 1993. na maslinovo ulje koje je pakirano od toga dana.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 29. siječnja 1993.

Labels: 0
3
17
16